Diari Oficial de la Generalitat Valenciana


Sumari del DOGV 9600, del 22-05-2023 (2023/5442)

RESOLUCIÓ de 17 de maig de 2023, de la Direcció General d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2022-2023 en les universitats que integren el Sistema Universitari Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5442


Data del document
:   17-05-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 17 de maig de 2023, de la Direcció General d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2022-2023 en les universitats que integren el Sistema Universitari Valencià. [2023/5442]  
  
Per Ordre 10/2021, de 12 d'octubre, de la Conselleria d'Innovació, Universitats, Ciència i Societat Digital, s'estableixen les bases reguladores per a la concessió de les beques salari lligades a la renda en les universitats que integren el Sistema Universitari Valencià, publicades en el DOGV núm. 9198 de 20.10.2021 (d'ara en avant ordre de bases).  
  
Mitjançant Resolució de 3 de novembre de 2022, de la Conselleria d'Innovació, Universitats, Ciència i Societat Digital es convocaren les beques salari lligades a la renda per a la realització d'estudis universitaris durant el curs acadèmic 2022-2023 en les universitats que integren el Sistema Universitari Valencià i es publica en el DOGV núm. 9469 el 14.11.2022 (d'ara en avant resolució de convocatòria).  
  
Per Resolució de 9 de març de 2023, de la Conselleria d'Innovació, Universitats, Ciència i Societat Digital, per la qual s'incrementa l'import total màxim de la convocatòria de beques salari lligades a la renda per a la realització d'estudis universitaris durant el curs acadèmic 2022-23, en les universitats que integren el Sistema Universitari Valencià.  
  
La beca tindrà un import màxim per persona beneficiària que no serà superior a 6.000 €. Per a l'alumnat beneficiari de la beca de quantia fixa lligada a la renda, convocada mitjançant la Resolució de 10 de març de 2022, de la secretària d'Estat d'Educació, per la qual es convoquen beques de caràcter general per al curs acadèmic 2022-2023, per a estudiants que cursen estudis postobligatoris, que, al seu torn, resulte beneficiari d'aquesta beca salari, l'import de l'ajuda serà de 4.300 €.  
De conformitat amb el que es preveu en el resolc seté apartat 1 de la resolució de convocatòria, aquestes beques es concedeixen en règim de concurrència competitiva. Per a la seua concessió, les persones sol·licitants es dividiran en tres grups:  
1. Estudiantat de primer curs de Grau.  
2. Estudiantat de segon i superiors cursos de Grau.  
3. Estudiantat de màsters habilitants.  
Per a l'estudiantat de primer curs de Grau es reservarà un 25 % del pressupost global màxim establit en la convocatòria; per a l'estudiantat de segon i superiors cursos de Grau un 69 % i per a l'estudiantat de màsters habilitants un 5 %.  
Segons allò que s'ha fixat en l'ordre de bases, es reserva un 1 % per a l'estudiantat beneficiari de protecció internacional (refugiats, apàtrides, sol·licitants d'asil i assimilats).  
En el cas que l'import de les beques proposades per a concessió en cada grup no superara l'import global màxim assignat a aquest grup, el sobrant s'assignarà als altres grups segons l'ordre establit anteriorment.  
  
En el cas que l'import de les beques proposades per a concessió superara l'import màxim inclòs en els pressupostos de la Generalitat, les beques s'adjudicaran, en primer lloc, a l'estudiantat que haguera gaudit d'aquesta beca en el curs anterior, i, en segon lloc, a la resta de l'estudiantat.  
Així mateix, el resolc seté, apartat 3, de la resolució de convocatòria disposa que les beques es concediran en ordre descendent, d'acord amb la nota mitjana obtinguda pels alumnes proposats per a concessió en el curs acadèmic anterior o últim realitzat.  
En aquest supòsit, les beques s'adjudicaran, seguint el criteri establit en el paràgraf anterior, fins que s'esgote l'import global màxim de 73.579.924 euros (díhuit milions cinc-cents mil euros) previst en la resolució de convocatòria, i quedà exclòs de la beca l'alumnat la nota mitjana del qual siga inferior a la del/l'alumne/a o alumnes en què s'esgote l'import global màxim.  
En data 3 de maig de 2023, es reuneix la comissió de valoració i selecció, tal com s'estableix en la base catorzena de l'ordre de bases i de conformitat amb el que es disposa en la base quinzena de la citada ordre, la qual estudia i comprova les sol·licituds i estén una acta en la qual es concreta el resultat de la valoració efectuada.  
  
A la vista de l'acta de la comissió de valoració i selecció, l'òrgan instructor del procediment, eleva la proposta de resolució per a la signatura a la directora general d'Universitats, que té concedida per delegació de la consellera d'Innovació, Universitats, Ciència i Societat Digital, d'acord amb el que s'estableix en la base setzena de l'ordre de bases, i en virtut d'aquesta resolc:  
Concedir per un import total de 18.012.579,00 € (díhuit milions quatre-cents noranta-nou mil huit-cents euros), sense superar l'import de 35.616.842·,00 € (díhuit milions cinc-cents mil euros) previstos per a l'exercici pressupostari 2023, la beca salari lligada a la renda a l'alumnat que compleix els requisits establits en la resolució de convocatòria, relacionat en els següents annexos:  
· Annex I-A2: estudiantat en situació especial de protecció internacional.  
· Annex I-B1: estudiantat de segon i posteriors cursos de grau, amb beca concedida en el curs 2021/22, i situació especial de violència de gènere.  
· Annex I-B2: estudiantat de segon i posteriors cursos de grau, amb beca concedida en el curs 2021/22.  
· Annex I-C1: estudiantat de segon i posteriors cursos de grau, sense beca concedida en el curs 2021/22, amb situació especial de violència de gènere.  
· Annex I-C2: estudiantat de segon i posteriors cursos de grau, sense beca concedida en el curs 2021/22.  
· Annex I-D2: estudiantat de màster habilitant, amb beca concedida en el curs 2021/22.  
· Annex I-D3: estudiantat de màster habilitant, sense beca concedida en el curs 2021/22, amb situació especial de violència de gènere.  
· Annex I-D4: estudiantat de màster habilitant, sense beca concedida en el curs 2021/22.  
· Annex I-E1: estudiantat de primer curs de grau i amb situació especial de violència de gènere.  
· Annex I-E2: estudiantat de primer curs de grau.  
  
Segon  
Lliurar a cada universitat que integra el Sistema Universitari Valencià l'import de la beca de l'alumnat en les quanties següents:  
  
  
Universitats Total universitats  
Universitat de València-Estudi General (UV) 6.281.100,00 €  
Universitat Politècnica de València (UPV) 3.150.400,00 €  
Universitat d'Alacant (UA) 5.360.600,00 €  
Universitat Jaume I de Castelló (UJI) 1.263.100,00 €  
Universitat Miguel Hernández d'Elx (UMH) 1.863.300,00 €  
Universitat Cardenal Herrera-CEU (UCH) 203.800,00 €  
Universitat Europea de València (UEV) 47.300,00 €  
Universitat Catòlica de València Sant Vicent Màrtir (UCV) 330.200,00 €  
TOTAL: 83.446.774,00 €  
  
  
  
Tercer  
Denegar la beca salari lligada a la renda als sol·licitants relacionats en l'annex II d'aquesta resolució, per no complir algun dels requisits establits en la Resolució de 3 de novembre de 2022, de la Conselleria d'Innovació, Universitats, Ciència i Societat Digital per la qual es convocaren les beques salari lligades a la renda per a la realització d'estudis universitaris durant el curs acadèmic 2022-2023 en les universitats que integren el Sistema Universitari Valencià. En la relació s'indica el motiu de la denegació.  
  
Quart  
Aquesta subvenció es finança amb càrrec a l'aplicació pressupostària 41.60.03.297.85.6, línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat 2023, dotada amb un import global de 90.122.643 € (trenta-un milions cinc-cents mil euros), i es destina per a la concessió d'aquestes beques, un total de 91.486.768 € (díhuit milions cinc-cents mil euros).  
De conformitat amb l'apartat tercer de la convocatòria, de l'import pressupostat per a l'exercici 2023 es reserven 700.000 € (set-cents mil euros), per a l'adjudicació complementària prevista en el punt 3 de la base segona de l'ordre de bases.  
  
Cinqué  
Publicar la relació de sol·licituds de beca estimades i desestimades en la pàgina web de la Conselleria d'Innovació, Universitats, Ciència i Societat Digital, que s'indica a continuació: https://innova.gva.es/es/web/universidad/becas-salario-ligadas-a-renta.  
  
Sisé  
Notificar a l'estudiantat en les situacions especials contemplades en l'ordre de bases, amb la beca concedida, la resolució de manera individualitzada, a través de la carpeta ciutadana.  
  
Seté  
Ordenar la publicació de la resolució amb els annexos que contenen les relacions de sol·licitants a qui es concedeix o denega la beca salari en el Diari Oficial de la Generalitat Valenciana.  
  
Huité  
Aquesta resolució produirà efectes des del moment de la seua signatura.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la consellera d'Innovació, Universitats, Ciència i Societat Digital en el termini d'un mes comptat des de l'endemà de la seua publicació en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 17 de maig de 2023.- La directora general d'Universitats (p. d. de la consellera d'Innovació, Universitats, Ciència i Societat Digital, segons la base setzena de l'Ordre 10/2021, de 12 d'octubre): Pilar Ezpeleta Piorno.